**ЧРЕЗ ПРЕДСЕДАТЕЛЯ**

**НА НАРОДНОТО СЪБРАНИЕ**

**ДО**

**МИНИСТЪР НА ТРУДА И СОЦИАЛНАТА ПОЛИТИКА**

**ХАСАН АХМЕД АДЕМОВ**

**В Ъ П Р О С**

От Семир Хусеин Абумелих

народен представител от ПГ на ПП Герб

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: Реализация на Проект BG051P0001-2.2.01 „По-близо до работа“ в обслужвания регион от ДРСЗ-Бургас

**УВАЖАЕМИ ГОСПОДИН МИНИСТЪР,**

Проектът „По-близо до работа“ е насочен към насърчаване географската мобилност на работната сила, посредством предоставяне на стимули на лицата да търсят подходяща работа в случаите, когато тя е далеч от дома им, както и стимули за работодателите им за наемане на лица от населени места и региони, различни от местата, в които извършват дейност.

Основни индикатори на проекта:

* Териториален обхват – територията на Република България
* Обща стойност на проекта – 8 000 000 лв.
* Продължителност на проекта – 2011 – 2014г.
* 2 250 лица – консултирани и мотивирани за започване на работа в друго населено място
* 2 050 лица – ползвали преференции до и от работното място
* 2 050 лица – включени във въвеждащо/надграждащо образование

Поради изпълнение на заложените индикатори и договаряне на финансовия ресурс, считано от 17.06.2013г., бе преустановено кандидатстването по проекта от работодатели и новонаети/заети лица.

В резултат на проведените информационни дни и популяризация на Проект BG051P0001-2.2.01 „По-близо до работа“ в обслужвания регион от ДРСЗ-Бургас от месец октомври 2011 г. до момента в дирекции „ Бюро по труда“ от региона на Дирекция „Регионална служба по заетостта“ -

гр. Бургас са консултирани 26 758 лица. За участие в проекта са сключени договори с 154 работодатели и 804 лица, за възстановяване на извършени транспортни разходи от населеното място по местоживеене до населеното място по местоработата им. Изплатените към 31.03.2013г. средства са в размер на 924 936,50 лв.

В заключение може да се обобщи, че Проектът „По-близо до работа“ се реализира успешно, включвайки голям брой работодатели и пътуващи лица от региона на Дирекция „Регионална служба по заетостта“ - гр. Бургас.

С оглед на всичко това бих искал да получа отговор на въпроса:

1. Ще продължи ли реализацията на Проекта „По-близо до работа“?

София, 09.04.2014г. Семир Хусеин Абумелих